**Turisztikai látványosságok**

**REST API backend feladat**

Felkértek arra, hogy készíts backend-et különféle turisztikai látványosságok tárolásához.

A következőket szeretnéd tárolni a látványosságokról:

* Ország
* Város
* Látványosság neve
* Rövid leírása
* Átlagos értékelése 1-5 között tizedestörttel (*itt elég az átlagos értékelés beírása, de ha nagy ambíciód van, és sok időt tudsz rászánni, akkor meg lehet oldani egy értékelési felületet is hozzá, ahol egyesével lehet a látványosságokat értékelni. De ez semmiképpen nem kötelező feladat, mert sokkal több időt vesz igénybe*).
* Nyitvatartási idő szövegesen (a formátum rád van bízva, pl. H-P: 8-20, SZ-V: 8-22)
* *Nem kötelező: internetes URL, amely egy képet ad meg a látványossághoz. Szintén nem kötelező, de utána nézhetsz esetleg, hogy képet hogyan tudsz az adatbázisba elmenteni. Ez még órán nem került elő, de ha kedved van, megpróbálhatod.*

1. Hozd létre a backend projektet, azon belül az appot, és végezd el az inicializálás lépéseit (django, djangorestframework telepítése, migrate, superuser,…)
2. Hozd létre a modelleket úgy, hogy minél inkább normalizált legyen az adatbázis, tehát legyen külön modell:

* Az országok
* A városok
* És a látványosságok tárolásához

és ezeket kapcsold össze idegen kulcs segítségével! A fő modelled a látványosságok tárolására használt modell.

1. Hozd létre a serializer-t a látványosságok tárolására használt modellhez! Oldd meg a depth beállításának a segítségével, hogy látszódjanak a városok és az országok is a látványosságokhoz!
2. Hozz létre egy GET API végpontot, amely lekérdezi az összes látványosság adatát és JSON formátumban visszaadja.
3. Hozz létre POST API végpontot, amely a request data segítségével megkapja az űrlapból bevitt adatokat, és az adatbázisba elmenti az adatokat. A válasz visszaadása rád van bízva, lehet visszaadni a bevitt adatot JSON válaszként, vagy visszairányíthat a főoldalra.
4. Hozz létre 2 frontend oldalt, amely közül az egyik a főoldal lesz, amely megjeleníti a bevitt látványosságokat, a másikon pedig űrlapon be lehet vinni a látványosság adatait. Az oldalon az országos és városok bevitelét is próbáld megoldani külön űrlappal, de ha nem marad idő, elfogadható az is, ha a Django admin felületén viszed be, itt pedig legördülő listából lehet választani.
5. A főoldalon JavaScript fetch segítségével kérd le a GET végpontról az adatokat, és JS segítségével töltsd fel az oldalra az adatokat (az órai példákból ehhez tudsz segítséget nézni). A megjelenítés rád van bízva, lehet táblázat, flexbox, Bootstrap Grid, amelyiket jónak látod.
6. Az űrlap adatait POST request segítségével oldd meg!

A végeredmény tehát két weboldal, az egyiken megjelennek a turisztikai látványosságok adatait, a másikon pedig be lehet vinni új adatokat. A feladat megoldásának segítéséhez nézd át a legutóbbi órai példákat!